Bristol Blenheim

Bristol Blenheim je dvojmotorové trojmiestne ľahké bombardovacie lietadlo. Stroj využívalo britské RAF v úvode druhej svetovej vojny. Napriek pomerne pokročilej konštrukcii bol slabo pancierovaný a mal slabú obrannú výzbroj. V boji s nepriateľskými stíhačkami, bez sprievodu, utrpeli Blenheimy ťažké straty. V neskoršom období boli nahradené inými výkonnejšími konštrukciami.

 Vznik a vývoj 
Inšpiráciou konštrukcie firmy Bristol bol moderný americký dvojmotorový celokovový dopravný stroj Lockheed Electra 12A.

Lord Rothermere, majiteľ novín Daily Mail, v roku 1934 oslovil spoločnosť Bristol Airplane Company s požiadavkou na rýchle súkromné lietadlo pre 6 pasažierov a 2 členov posádky. Konštruktér Frank Barnwell v tej dobe pracoval na návrhu dvojmotorového ľahkého dopravného lietadla označovanom ako Type 135 poháňaného motorom Bristol Aquila 1 o sile 500 hp. Tie však nedávali stroju dostatočný výkon a preto bolo prikročené k použitiu motorov Bristol Mercury VIS s výkonom 650 hp.

Stroj po úpravách označený ako Type 142 prvý krát vzlietol 12. apríla 1935. Po tom čo Rothermere stroj prezentoval na verejnosti sa o výkonný celokovový dvojmotorový stroj začali zaujímať aj armádne kruhy. Na základe požiadavky B.28/35 na prototyp bombardovacieho lietadla vznikol Type 142M (M ako military = vojenský).Moyes, P. J.R., The Bristol Blenheim I (Aircraft in Profile No 93). Leatherhead, Surrey, UK: Profile Publications, 1966.

Bristol Blenheim mal v čase svojho vzniku modernú celokovovú konštrukciu a dosahoval vysokú rýchlosť cez 400 km/h. V kruhoch velenia Royal Air Force panovala predstava, že tieto parametre sú postačujúce aby sa vyhol nepriateľským stíhačkám. Stroj mal aj preto iba slabú obrannú výzbroj pozostávajúcu z jedného pohyblivého a jedeného pevného guľometu. Keď však v septembri 1939 vypukla druhá svetová vojna, stroje Bristol Blenheim utrpeli ťažké straty počas náletov bez sprievodu stíhačiek. Stroje mali na začiatku vojny nedostatočnú maximálnu rýchlosť, slabé pancierovanie a nedostatočnú obrannú výzbroje, podobne ako napríklad sovietske Tupolev SB-2. Prvé britské nálety na nemecké jednotky 4. septembra 1939 uskutočnili stroje Bristol Blenheim Mk. IV 107. a 110. bombardovacej perute RAF.

Časť strojov verzie Mk. I bola prestavaná po doplnení ďalšej výzbroje a radaru AI Mk. IV na nočnú stíhačku. Ich nasadenie malo veľký význam až do príchodu špecializovaných nočných stíhacích strojov Bristol Beaufighter.

Bristol Blenheim slúžil v RAF sedem rokov doma aj v zámorí. Licenčne bol vyrábaný v Kanade a Fínsku. Stroje verzie Mk. IV vyrábané v Kanade niesli označenie Bristol Fairchild Bolingbroke.

 Špecifikácia (Mk. IV) 

 Technické údaje 
náhľad|Kokpit lietadla Bristol Blenheim

 Posádka: 3
 Rozpätie krídel: 17,17 m
 Dĺžka: 12,98 m
 Výška: 3,00 m
 Prázdna hmotnosť: 4 450 kg
 Pohonná jednotka: Mk I: 2 × Bristol Mercury VIII , neskôr Mk IV: 2 × Bristol Mercury XV
 Výkon pohonnej jednotky: 840 k

 Výkony 
náhľad|Nákres

 Max. rýchlosť: 430 km/h
 Stúpavosť: 490 m/min

 Dostup: 8 310 m

 Dolet: 2 350 km

 Výzbroj 
náhľad|Výbava

 1x 7,7 mm guľomet v ľavom krídle 
 1-2 guľomety 7,7 mm v zadnom ventrálnom blistri
 2x 7,7 mm guľomety v chrbtovej veži

 Voliteľná výzbroj 
 Až 1 440 kg vnútorných a vonkajších zásob konvenčných padacích Bômb.
 2x 7,7 mm zadné guľomety.

 Referencie 

 Iné projekty 

Kategória:Britské bombardovacie lietadlá